**SVIM ZAINTERESOVANIM LICIMA ZA UČEŠĆE U POSTUPKU JAVNE NABAVKE USLUGA ORGANIZOVANJA EKSKURZIJA, IZLETA I NASTAVE U PRIRODI PO PARTIJAMA (J.N.2.6./2020)**

**Predmet : odgovori na postavljena pitanja zainteresovanog lica u skladu sa čl.63.stav 3. Zakona o javnim nabavkama**

**U predmetnom postupku javne nabavke zainteresovano lice je postavilo sledeća pitanja :**

JAVNA NABAVKA USLUGA ORGANIZOVANJA NASTAVE U PRIRODI , IZLETA I EKSKURZIJE ZA UČENIKE

(broj JN 2.6./2020)

PITANJE 1.

Partija 15

Traženo je u konkursnoj dokumentaciji i 7 i 6 pansiona, i prva nedelja zimskog raspusta. Obzirom da ne smeju da budu dve ponude, da li naručilac hoće 6 ili 7 pansiona? Zimski raspust ima dva dela.Na koji se deo misli?

PITANJE 2.

Partija 5,6,7

Traženo je u konkursnoj dokumentaciji da restorani budu kategorizovani sa tri zvezdice,a kako smo saznali od Ministarstva trgovine turizma i telekomunikacija,kategorizaciju restorani nemaju jer zakonom nije obavezno! Molim Vas da nam objasnite po kojim kriterijumima biramo restorane za te partije? Pravilnik o Kategorizaciji restorana iz 2016. ima Udruženje UO PU HORES,a to nije Ministarstvo i zakon ,nego pravilnik jednog udruženja.

**Odgovori naručioca na navedena pitanja glase:**

U partiji br.15 ekskurzija će se realizovati u februaru 2021.g. u trajanju 7 dana odnosno 6 noćenja.

U partijama 5,6 i 7 BRIŠE SE zahtev naručioca definisan u konkursnoj dokumentaciji da restorani budu kategorizovani sa tri zvezdice.

Komisija naručioca u predmetnom postupku javne nabavke